Държавен вестник, бр. 68, 2002 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  68
ликата между производствените разходи за из-
ползване на възобновяеми енергийни източни-
ци и пазарната цена на тази енергия;
4. оперативна помощ за комбинирано про-
изводство на електро- и топлоенергия, при ко-
ято помощта се предоставя на предприятия,
произвеждащи и разпространяващи електро- и
топлоенергия за обществено потребление, ко-
гато разходите за производството им надвиша-
ват пазарните цени.
Раздел IV
Държавна помощ за стимулиране на заетостта
Чл. 16. (1) Държавна помощ за стимулиране
на заетостта е допустима, при условие че:
1. помощта е свързана със създаването на нови
работни места за лица, които никога не са имали
работа или са загубили своята предишна работа;
2. помощта е насочена към поддържане на
съществуващи работни места в предприятието
с цел избягване освобождаването на заети лица.
(2) Новосъздадените или запазените работни
места по ал. 1 трябва да се поддържат най-малко
две години от датата на прекратяване предоста-
вянето на средства по схемата за помощ или от
датата на еднократно отпусната помощ.
(3) Общият размер на помощта обхваща
фиксираните размери за всяко новооткрито или
запазено работно място. Този размер се изчис-
лява на базата на допълнителните работни места
спрямо средносписъчната численост на персо-
нала за определен период.
(4) Държавна помощ за създаване на нови
работни места, свързана с извършване на нови
инвестиции от предприятието, е допустима като
регионална помощ по раздел VII.
(5) Държавна помощ за поддържане на
работни места за предприятия, които могат
да бъдат оздравявани или преструктурира-
ни, е допустима при спазване разпоредбите
на раздел V.
Чл. 17. Не се считат за държавна помощ по
този раздел общите законови или администра-
тивни мерки, предназначени за професионално
обучение или производствена практика на уче-
ници и студенти, както и мерките, насочени към
обучение за намиране на работа на инвалиди и
социално слаби лица.
Раздел V
Държавна помощ за оздравяване и преструк-
туриране на предприятия в затруднение
Чл. 18. (1) Държавна помощ за оздравяване
на предприятия в затруднение е допустима, при
условие че:
1. формата на помощта е единствено предос-
тавянето на държавен заем или държавна га-
ранция по заем, предназначен за подкрепа на
ликвидността на предприятието в затруднение,
като лихвеният процент по заема трябва да е
сравним с този за финансово стабилните фир-
ми и по-точно с референтния лихвен процент,
определен от Българската народна банка;
2. помощта е еднократна и има за цел да
задържи предприятието на съответния пазар
като конкурент за определен период;
3. помощта е временна мярка, която е допус-
тима след представяне на оздравителна прог-
рама за предприятието; времетраенето на оз-
дравяването не трябва да е повече от 6 месеца
от датата на решението на комисията;
4. помощта бъде възстановена в срок до 12
месеца от датата на разрешаването є от коми-
сията; в противен случай държавната гаранция
се отменя;
5. помощта е абсолютно необходима за избяг-
ване на сериозни социални или икономически
проблеми, решаването на които не е възможно с
общи законови и административни мерки.
(2) Оздравителният план се представя в оп-
ределения от комисията срок. При непредста-
вяне на плана или на доказателства, че заемът
е изплатен или че действието на държавната
гаранция е прекратено, комисията може да
постанови решение по чл. 17 от закона.
Чл. 19. (1) Държавна помощ за преструкту-
риране на предприятие в затруднение се разре-
шава, при условие че:
1. помощта е еднократна и има за цел реор-
ганизация и рационализация на дейността на
предприятието на по-ефективна основа, като
обикновено включва оттегляне от губеща дей-
ност и преструктуриране на онези съществува-
щи дейности, които могат да станат отново
конкурентоспособни; помощта се предоставя
под формата на: парични и апортни вноски за
увеличаване капитала на предприятието, опро-
щаване или намаляване на дългове или заеми,
освобождаване от законоустановени данъци или
вноски за социално осигуряване, получаване на
държавна или общинска гаранция по заеми и
помощ за текущи нужди;
2. предприятието е представило на комиси-
ята програма за преструктуриране, която съ-
държа обосновани структурни мерки и/или дъл-
госрочни гаранции за неговото икономическо
развитие; програмата за преструктуриране на
предприятие от отрасъл, в който има свръхпро-
изводствен капацитет, трябва да включва план
с график за намаляване на производствения
капацитет на предприятието;
3. помощта не се използва за подобряване на
производствения капацитет на предприятието, с
изключение на случаите, когато това е необходи-
мо за възстановяване на съществуващи дългос-
рочни икономически връзки, без това да засяга
съществено конкуренцията на съответния пазар;
4. предприятието има управленски капаци-
тет за реализиране целите на помощта.
(2) В случаите на разрешаване на помощ,
включваща компенсиране от държавата или
общините на социални разходи по преструкту-
рирането, включително освобождаване на ра-
ботници или служители, които съгласно дейст-
ващото трудово законодателство трябва да се
поемат от предприятието в затруднение, допус-
тимият нетен интензитет на помощта не може
да надвишава 75 на сто от стойността на прием-
ливите разходи по проекта.
Чл. 20. Органите или лицата, предоставящи
държавна помощ по този раздел, са длъжни на
всеки 6 месеца или при поискване да уведомят